Source: http://bringasport.hu/2015/11/11/bringasport-i-rendkivuli-szovetsegi-hirlevel-i-2015-november-11/
Timestamp: 2018-07-18 16:02:22
Document Index: 29533621

Matched Legal Cases: ['bíróság ', '§ 5', 'bíróság ', '§ 1', 'bíróság ', 'bíróság ']

BringaSport I Rendkívüli Szövetségi Hírlevél I 2015. november 11. – BringaSport
Kezdőlap/MKSZ hírek/BringaSport I Rendkívüli Szövetségi Hírlevél I 2015. november 11.
0 91 6 perc olvasás
Az EMMI határozott álláspontja, hogy a 2013-as és 2014-es évek elszámolási hiányosságai alapján felmerült visszafizetési kötelezettségek rendezéséig az MKSZ nem hívhat le további minisztériumi támogatást. Ennek következtében 170 millió forintos KSF 4 (2015) támogatást nem tudott a szövetség lehívni. A szövetségi alkalmazottak, szerződéses partnerek 3-6 hónapja nem kerültek kifizetésre, a szövetség működése gyakorlatilag ellehetetlenült. A szakágakban folyó munka 2015-ben hitelekből került eddig finanszírozásra, de ezek a források is teljesen kimerültek mostanra.
Az áldatlan pénzügyi helyzet oka, az előző vezetés és irodai működés felelőtlen volta, ami rendkívüli pénzügyi helyzetet és káoszt hagyott maga után. Ugyanakkor mostanra teljesen tisztán látható, hogy egyrészt a 2014 november
Az MKSZ elnöksége legutóbbi ülésén úgy határozott, hogy az MKSZ soron következő rendkívüli közgyűlése 2016. január 9-én, szombaton kerül megrendezésre.
A május 29-i reform közgyűlésen megszavazott módosított Alapszabály tekintetében a bíróság csupán két szövegmódosítást kért, amelyek végrehajtásával a következő közgyűlés már az új Alapszabály szerint lesz megtartva. Az egyik a 24.§ 5. pontjában található, miszerint az elnökségben szavazategyenlőség esetén az elnök szavazata dönt – ez a bíróság kérésének megfelelően kell, hogy kikerüljön az Alapszabályból, mert sérti a tagegyenlőség elvét.
A másik módosítási kérés az Alapszabály 18.§ 1. pontjához kapcsolódik, miszerint a szövetség Alapszabályának módosításához a közgyűlésen jelenlévő tagok kétharmados szótöbbsége szükséges. A bíróság kérésének megfelelően ezt a pontot a 2016. január 8-i közgyűlést követően háromnegyedes szótöbbségre szükséges módosítani. Azonban a 2016. januári közgyűlésen utoljára, így a fent jelzett két Alapszabály módosítás esetében is, kétharmados szótöbbséggel lehet eleget tenni a bírósági hiánypótlásnak, és ezzel véglegesíteni az Alapszabályunkat. Mindazonáltal elmondható, hogy a május 29-i közgyűlés kiemelkedően sikeres volt, minden további Alapszabály módosítást a bíróság elfogadott, a két hiánypótlás kifejezetten kevésnek mondható, egyéb civil szervezetek hasonló eseteihez viszonyítva.
November 6-án, pénteken az MKSZ szakágvezetői ülést tartott, amelyen a szakágvezetők tájékoztatást kaptak többek között az MKSZ pénzügyi helyzetéről, az előző napon tartott elnökségi ülés döntéseiről, illetve ezen hírlevél további témáiról is. A kilenc szakág vezetői közül hét jelent meg a találkozón, Steig Csaba, az országúti szakág vezetője egészségügyi okból nem vett részt a találkozón, Krausz Dániel, a terem szakág vezetője pedig egy akkor megrendezésre került verseny miatt maradt távol. Természetesen az megbeszélésről készült emlékeztetőt a távol maradottaknak is a rendelkezésére áll majd.
A fent jelzett témákon túl a szakágvezetői találkozó további fontos témája volt a jelenlegi, ideiglenes szakágvezetők pozíciójának megvitatása is. Mint arról korábban tájékoztattuk tagjainkat az egyesületek által június elején megválasztott jelenlegi szakágvezetők megbízása ideiglenes, 2015. december 31-ig szól. 2016 januárjától már nem ideglenes, hanem határozatlan idejű szakágvezetői pozíciók jönnek majd létre, a pozíciók betöltésére az MKSZ elnöksége pályázatot fog kiírni, amelyet a jelenlegi szakágvezetők beszámoltatása előz majd meg.